James Stewart (Schauspeler)

James Maitland Stewart (* 20. Mai 1908 in Indiana, Pennsylvania; † 2. Juli 1997 in Beverly Hills, Kalifornien, USA) weer en US-amerikaanschen Filmschauspeler, de in sien Rullen vör allen as „feinen Kerl“ un „oprechten Amerikaner“ besett weer. Stewart hett in vele Filmklassikers bedüdene Rullen speelt un mehrere Johrteihnten lang mit rutragen Speelbasen tohopenarbeit. Dat renommeerte American Film Institute hett Stewart op den drüdden Platz op de List vun de 25 gröttsten männlichen Filmlegennen vun all Tieten wählt.

 Leven un Loopbahn 
James Stewart wull egentlich Architekt vun Beroop warrn un hett in dat Fack ok en Afsluss maakt. Arbeit hett he in den Beroop dorna aver nich, man he slööt sik en lütte Theatergrupp an, de sik Falmouth Players nömen. Op dissen Weg keem he an’n Broadway.

duum|James Stewart hett wiel den Tweeten Weltkrieg bi de US Air Force deent(Foto: US Air Force)
Stewart is al in de 1930er Johren Filmstar worrn. In’t Johr 1941 hett he en Oscar wunnen as beste Schauspeler in den Film The Philadelphia Story, in den he tosamen mit Cary Grant un Katharine Hepburn spelen de. Disse Oscar warrt allgemeen as en Utgliek för dat Vörjohr sehn, as Stewart in den Film Mr. Smith Goes To Washington sien villicht beste Dorstellen wiest hett, bi de Verlehen aver gegen Robert Donat ünnerleeg.

In’n Tweeten Weltkrieg deen Stewart af 1941 in de US Army Air Force. As Operatschoonsoffizeer vun en in England statschoneerten Bombergrupp hett he 1944 an mehr as twintig Feendflagen deelnahmen un is mit hoge Utteken wedder torüch na Amerika kamen. He weer dorna Offizeer vun de Reserve bi de US Air Force un been sien Militärloopbahn 1960 in’n Rang vun en Brigaadgeneral.

Sien Filmloopbahn is kenntekent dör Rullen, in de he mit wenige Utnahmen moraalsch reine Persönlichkeiten dorstell, de grote Döög wiesen. Dat tögerliche Wesen, dat he sien Figuren geev, hett to siene Tiet en Teken sett. Sien Dorstellen in de Hööftrull vun den Film It’s a Wonderful Life weer een vun de Hööchpunkten in sien Loopbahn.

In’t Öller vun 41 Johren hett he de Weetfro Gloria Hatrick McLean heiraat. Tosamen harrn se twee Döchter, neemlich de Tweeschen Kelly un Judy. Twee wietere Kinner, de Söhnen Ronald un Michael bröch sien Fro ut ehr eerste Eh mit. Ehr Söhn Ronald is as Soldat in’n Vietnamkrieg fallen.

Bit Enn vun de 1940er Johren speel Stewart tomeist den „strahlen Helden“, künn denn aver en Imagewannel maken. So speel he twüschen 1949 un 1958 in veer Filmen vun Alfred Hitchcock mehr Personen, de op ünnerscheedliche Oord un Wies Swäcken harrn. In de 1950er Johren hett he ok in en poor Western-Filmen mitspeelt, de besten dorvun ünner Speelbaas Anthony Mann. Mit siene Rullen is he dorbi bi de Tokiekers to’t Leddbild vun’n oprechten US-Amerikaner worrn.

duum|hochkant|James Stewart in’n Januar 1981
Stewart is an’n 2. Juli 1997 in’t Öller vun 89 Johren in sien Huus in Beverly Hills doodbleven. He harr en Lungenembolie un Verseggen vun’n Kreisloop nadem he lang al Lasten mit de Atenweeg harr. Bisett weer Stewart in’n Forest Lawn Memorial Park Cemetery in Glendale, Kalifornien.

 Filmografie (Utwahl) 
 Johr Titel Synchroonsnacker 1935 The Murder Mandt.: Der Mann für Mord Sigmar Solbach 1936 Wife vs. Secretarydt.: Seine Sekretärin Sigmar Solbach 1936 Born to Dancedt.: Zum Tanzen geboren Sigmar Solbach 1936 After the Thin Mandt.: Nach dem dünnen Mann Gerhart Lippert 1937 The Last Gangsterdt.: Der letzte Gangster Sigmar Solbach 1938 The Shopworn Angeldt.: Engel aus zweiter Hand Sigmar Solbach 1939 Made for Each Otherdt.: Ein ideales Paar Hartmut Becker 1939 It’s a Wonderful Worlddt.: Drunter und drüber Sigmar Solbach 1939 Mr. Smith Goes to Washingtondt.: Mr. Smith geht nach Washington Eckart Dux 1939 Destry Rides Againdt.: Der große Bluff Otto-Eduard Hasse (1. Synchro 1947)Sigmar Solbach (2. Synchro, TV)Stephan Schwartz  (3. Synchro 2004) 1940 The Mortal Stormdt.: Tödlicher Sturm Eckart Dux 1940 The Philadelphia Storydt.: Die Nacht vor der Hochzeit Hans Nielsen 1941 Ziegfeld Girldt.: Mädchen im Rampenlicht Otto-Eduard Hasse 1946 It’s a Wonderful Lifedt.: Ist das Leben nicht schön? Günther Dockerill 1947 Magic Towndt.: Fremde Stadt Sigmar Solbach 1948 Call Northside 777dt.: Kennwort 777 Hans Nielsen (1. Synchro 1949)Eckart Dux (2. Synchro 1969) 1948 Ropedt.: Cocktail für eine Leiche Siegmar Schneider (1. Synchro 1963)Siegmar Schneider (2. Synchro 1984) 1949 The Stratton Story   1950 Winchester ’73dt.: Winchester 73 Siegmar Schneider 1950 Broken Arrowdt.: Der gebrochene Pfeil Ernst Fritz Fürbringer (1. Synchro 1951)Eckart Dux (2. Synchro 1966) 1950 Harveydt.: Mein Freund Harvey Viktor de Kowa 1951 No Highwaydt.: Die Reise ins Ungewisse Viktor de Kowa 1952 Bend of the Riverdt.: Meuterei am Schlangenfluß Siegmar Schneider (1. Synchro, Kino) Stephan Schwartz (2. Synchro, DVD) 1952 Carbine Williamsdt.: Stärker als Ketten Hans Nielsen 1953 The Naked Spurdt.: Nackte Gewalt Horst Niendorf 1954 The Far Countrydt.: Über den Todespaß Siegmar Schneider 1954 The Glenn Miller Storydt.: Die Glenn Miller Story Siegmar Schneider (1. & 2. Synchro) 1954 Rear Windowdt.: Das Fenster zum Hof Siegmar Schneider (1. & 2. Synchro) 1955 Strategic Air Commanddt.: In geheimer Kommandosache Siegmar Schneider 1955 The Man from Laramiedt.: Der Mann aus Laramie Siegmar Schneider 1956 The Man Who Knew Too Muchdt.: Der Mann, der zuviel wusste Siegmar Schneider 1957 Night Passagedt.: Die Uhr ist abgelaufen Siegmar Schneider 1958 Vertigodt.: Vertigo – Aus dem Reich der Toten  Siegmar Schneider (1. & 2. Synchro) 1958 Bell, Book and Candledt.: Meine Braut ist übersinnlich Siegmar Schneider 1959 Anatomy of a Murderdt.: Anatomie eines Mordes Hans Nielsen 1959 The FBI Storydt.: Geheimagent des FBI Friedrich Schoenfelder 1961 Two Rode Togetherdt.: Zwei ritten zusammen Wolfgang Lukschy 1962 The Man Who Shot Liberty Valancedt.: Der Mann der Liberty Valance erschoss Frank-Otto Schenk 1962 Mr. Hobbs Takes a Vacationdt.: Mr. Hobbs macht Ferien Siegmar Schneider 1962 How the West Was Wondt.: Das war der wilde Westen Siegmar Schneider 1965 Dear Brigittedt.: Geliebte Brigitte Hans Nielsen 1965 Shenandoahdt.: Der Mann vom großen Fluß Siegmar Schneider 1965 The Flight of the Phoenixdt.: Der Flug des Phoenix Siegmar Schneider 1966 The Rare Breeddt.: Rancho River Siegmar Schneider 1968 Firecreekdt.: Die fünf Vogelfreien Siegmar Schneider 1968 Bandolero!dt.: Bandolero Siegmar Schneider 1970 The Cheyenne Social Clubdt.: Geschossen wird ab Mitternacht Siegmar Schneider 1971 Fools’ Paradedt.: Die Gnadenlosen Holger Hagen 1973-74 Hawkins, Feernsehreeg Siegmar Schneider 1976 The Shootistdt.: Der Scharfschütze Siegfried Schürenberg 1978 The Magic of Lassiedt.: Unsere Lassie   1986 North and South, Feernsehreegdt.: Fackeln im Sturm Friedrich Schoenfelder

 Utteken 
duum|Steern op’n „Walk of Fame“
James Stewart is för sien Schauspeel 46 mol för bedüdene Filmpriesen vörslahn wesen un hett 27 Priesen wunnen, dorünner to’n Bispeel:
 1939: den NYFCC Award in de Kategorie Best Dorsteller för Mr. Smith Goes to Washington
 1941: den Oscar in de Kategorie Best Hööftdorsteller för The Philadelphia Story
 1959: den NYFCC Award in de Kategorie Best Dorsteller för Anatomy of a Murder
 1960: den Golden Laurel in de Kategorie Best dramaatsch Dorstellen för Anatomy of a Murder
 1960: sien Steern op’n Walk of Fame
 1965: den Cecil B. DeMille Award vun de Golden Globes 
 1969: den Pries för’t Levenswark vun de Screen Actors Guild Awards 
 1974: den Golden Globe in de Kategorie Best Serien-Hööftdorsteller – Drama för Hawkins
 1982: den Golden Ehrenboor vun de Internatschonalen Filmfestspele Berlin
 1985: den Ehrenoscar för föfftig Johren unvergeten Dorstellkunst

 Literatur 
 Donald Dewey: James Stewart. Ein Leben für den Film (OT: James Stewart. A Biography). Henschel (Dornier Medienholding), Berlin 1997, ISBN 3-89487-270-5
 Howard Thompson: James Stewart. Seine Filme – sein Leben. Heyne, München 1988, ISBN 3-453-86003-9
 Tony Thomas: A Wonderful Life. The Films and Career of James Stewart. Citadel Press, Secaucus (N.J.) 1988, ISBN 0-8065-1081-1 
 Adolf Heinzlmeier: James Stewart. Der Mann aus Laramie., in Adolf Heinzlmeier, Berndt Schulz, Karsten Witte: Die Unsterblichen des Kinos. Band 2: Glanz und Mythos der Stars der 40er und 50er Jahre. S. Fischer, Frankfort an’n Main 1980, ISBN 3-596-23658-4, S. 97–103

 Weblenken 

 Literatur vun un över James Stewart i’n Katalog vun de Düütschen Natschonalbökeree

Kategorie:Schauspeler
Kategorie:Börger von de USA
Kategorie:Mann
Kategorie:Boren 1908
Kategorie:Storven 1997